Die Wimbledon Kampioenskappe (algemeen bekend as slegs Wimbledon), is die oudste belangrike kampioenskap in tennis en word oor die algemeen beskou as die mees prestigerykste. Die toernooi word jaarliks gehou tussen laat Junie tot begin Julie en eindig gewoonlik op die tweede Sondag van Julie. Dit vind plaas by die All England Lawn Tennis and Croquet Club in Londen, Engeland en is die derde "Grand Slam"-toernooi van elke jaar: die Australiese Ope en die Franse Ope is die eerste twee, met die Amerikaanse Ope as die vierde. Die toernooi word soms verleng as gevolg van reën en is ook die enigste "Grand Slam"-toernooi wat op 'n grasoppervlak gespeel word. (Sommige ander toernooie vind ook wel op 'n grasbaan plaas.) Aparte toernooie word tegelykertyd gehou, almal by dieselfde plek, vir die Mans Enkelspel, die Dames Enkelspel, Mans Dubbelspel, Dames Dubbelspel en Gemengde Dubbelspel. Daar word ook 'n Jeugtoernooi gehou: Seuns Enkelspel, Meisies Enkelspel, Seuns Dubbelspel en Meisies dubbelspel. Die eerste Wimbledon (amateur) tenniskampioenskappe is in 1877 gehou. In 1884 word die toernooi vir damesenkels- en mansdubbelsspelers oopgestel.